които следва да се съдържат в докладите за предварителна оценка съгласно член 115, параграф 1 от Регламент (ЕС) No 508/2014, следва да осигурят необходимото хармонизиране на данните, за да се даде възможност на Комисията да изготви обобщение на докладите за предварителна оценка на равнището на Съюза, както се изисква съгласно член 118 от Регламент (ЕС) No 508/2014.
 (14)
 Съгласно член 56 от Регламент (ЕС) No 1303/2013 управляващият орган следва да изготви план за оценка на оперативната програма през програмния период. Съгласно член 18, параграф 1, буква й) от Регламент (ЕС) No 508/2014 се изисква планът за оценка да се включва в оперативните програми. Минималните изисквания за плана за оценка следва да дадат възможност на Комисията да провери дали свързаните с оценката дейности и ресурси, предвидени в плана, са реалистични и дали ще позволят на държавите членки да спазват изискванията за оценка, съдържащи се в член 54, параграфи 1 и 2, и член 56, параграфи 2 и 3 от Регламент (ЕС) No 1303/2013.
 (15)
 За да се създадат условия за незабавното прилагане на предвидените в настоящия регламент мерки, той следва да влезе в сила в деня след деня на публикуването му в Официален вестник на Европейския съюз.
 (16)
 Предвидените в настоящия регламент мерки са в съответствие със становището на Комитета за Европейския фонд за морско дело и рибарство,
 ПРИЕ НАСТОЯЩИЯ РЕГЛАМЕНТ:
 Член 1
 Представяне на съдържанието на оперативните програми
 Съдържанието на оперативната програма, посочено в член 18 от Регламент (ЕС) No 508/2014, се представя в съответствие с модела, установен в приложение I към настоящия регламент.
 Член 2
 Структура на плана за компенсации за най-отдалечените региони
 Структурата на плана за компенсации за най-отдалечените райони, предвиден в член 72 от Регламент (ЕС) No 508/2014, е определена в приложение II към настоящия регламент.
 Член 3
 Образец за предаване на финансови данни
 При подаване на финансовите данни до Комисията в съответствие с член 98 от Регламент (ЕС) No 508/2014 държавите членки използват образеца, определен в приложение III към настоящия регламент.
 Член 4
 Съдържание на предварителната оценка
 Предварителната оценка, посочена в член 55 от Регламент (ЕС) No 1303/2013, се прилага към оперативната програма под формата на доклад, в който се съдържат следните елементи:
 а)
 резюме на английски език;
 б)
 резюме на езика или езиците на съответната държава членка;
 в)
 специфичните елементи съгласно приложение IV към настоящия регламент.
 Член 5
 Минимални изисквания за плана за оценка
 Минималните изисквания за плана за оценка, предвиден в член 56 от Регламент (ЕС) No 1303/2013, са определени в точка 10 от приложение I към настоящия регламент.
 Член 6
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 юли 2014 година.
 За Комисията
 Председател
 José Manuel BARROSO
 (1) ОВ L 149, 20.5.2014 г., стр. 1.
 (2) Регламент (ЕС) No 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския